**Informatīvais paziņojums par Aptauju**

|  |  |
| --- | --- |
| Būvdarbi |  |
| Piegāde | X |
| Pakalpojumi |  |

|  |  |
| --- | --- |
| 1. Pasūtītājs -  | SIA “Publisko aktīvu pārvaldītājs Possessor” |
| **Tālrunis -** | **-** | 67021358 | **Fakss -** | 67830363 | **E - pasts-** | info@possessor.gov.lv |

|  |  |
| --- | --- |
| 2. Paredzamā iepirkuma priekšmets -  | **Dabīgā ūdens piegāde un ūdens lietošanas iekārtu noma** |
| **(nosaukums)** |

3. Identifikācijas numurs **– POSSESSOR/2021/83**

|  |  |
| --- | --- |
|  4. Paredzamā līgumcena EUR (bez PVN) - | **līdz 9999.99 EUR bez PVN** |
|  |

|  |  |
| --- | --- |
| 5. Kontaktpersona informācijas saņemšanai par iepirkumu | **Eva Jonāse 67021336**Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |

**6. Piedāvājumu iesniegšanas termiņš:** **līdz 2021.gada 15.decembra plkst.15.00**

**SIA “Publisko aktīvu pārvaldītājs Possessor”**, K.Valdemāra ielā 31, Rīgā, LV-1887.

|  |  |
| --- | --- |
| 7. Publicēšanas datums  |  |
| **06.12.2021.** |
|  | **(diena/mēnesis/gads)** |

Pielikumā: Iepirkuma materiāli

Apstiprināts:

iepirkuma komisijas sēdē

2021.gada 6.decembrī

ar protokolu Nr.58

**POSSESSOR/2021/83**

### **INSTRUKCIJA PRETENDENTIEM**

**“****Dabīgā ūdens piegāde un ūdens lietošanas iekārtu noma”**

**Iepirkuma identifikācijas Nr.POSSESSOR/2021/83**

1. **Iepirkuma priekšmets:** Dabīgā ūdens (minerālūdens vai avota ūdens) piegāde un ūdens lietošanas iekārtu noma saskaņā ar Tehnisko specifikāciju (Pielikums Nr.1).

Iepirkuma priekšmets sastāv no 4 daļām:

1.daļa: Ūdens lietošanas iekārtu (istabas temperatūra, dzesēšana un sildīšana) noma;

2.daļa: Dabīgā ūdens (minerālūdens vai avota ūdens) piegāde;

3.daļa: Dabīgā ūdens (gāzēta un negāzēta minerālūdens vai avota ūdens) 0,5 litra polimēra pudelēs piegāde;

4.daļa: Dabīgā ūdens (gāzēta un negāzēta minerālūdens vai avota ūdens) 0,25 litra stikla pudelēs piegāde.

# **Iepirkuma veids:** Aptauja.

1. **Līguma izpildes termiņš un vieta:**

3.1. Līguma izpildes vieta – K.Valdemāra iela 31, Rīga.

3.2. Paredzamais līguma izpildes termiņš – no 2022.gada 1.janvāra uz 4 (četriem) gadiem vai līdz Līguma summas EUR 9999.99 (deviņi tūkstoši deviņi simti deviņdesmit deviņi *euro* un 99 centi), neieskaitot pievienotās vērtības nodokli, sasniegšanai atkarībā no tā, kurš no nosacījumiem iestājas pirmais.

**4. Piedāvājumu iesniegšanas vieta, laiks un kārtība**

4.1. Ievērojot epidemioloģiskās drošības pasākumus, piedāvājumu var iesniegt elektroniskā formā, parakstītu ar drošu elektronisko parakstu, kas satur laika zīmogu, un nosūtot uz e-pastu: piedavajumi@possessor.gov.lv, līdz piedāvājuma iesniegšanas termiņa beigām.

4.2. Pasūtītāja adrese – SIA “Publisko aktīvu pārvaldītājs Possessor” (turpmāk – Pasūtītājs), K.Valdemāra iela 31, Rīga, LV 1887.

4.3. Kontaktpersona: Administratīvā departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālr.67021336.

4.4. Piedāvājumu iesniegšanas termiņš: **līdz 2021. gada 15.decembra plkst. 15.00.**

4.5. Piedāvājumu atvēršana notiks 2021.gada 15.decembrī plkst.15.00 (bez ieinteresēto piegādātāju klātbūtnes).

4.6. Piedāvājumu, kas tiks iesniegts pēc 4.4.punktā minētā termiņa, neatvērs un tas tiks nosūtīts pa pastu atpakaļ iesniedzējam.

4.7. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.8. Piedāvājumu Pretendents var iesniegt par visu iepirkuma priekšmeta apjomu. Pretendents var iesniegt tikai vienu piedāvājuma variantu.

4.9. Piedāvājumam jābūt spēkā līdz iepirkuma līguma noslēgšanai.

**5. Prasības Pretendentiem**

5.1. Iepirkuma procedūrā var piedalīties fiziskā vai juridiskā persona, šādu personu apvienība jebkurā to kombinācijā, kas ir reģistrēta normatīvajos aktos noteiktajā kārtībā un kas piedāvā sniegt Tehniskajā specifikācijā noteiktajām prasībām (Pielikums Nr.1) atbilstošu pakalpojumu un veikt piegādi.

5.2. Pretendentam ir vismaz 1 (viena) gada pieredze iepirkuma priekšmetā noteiktā pakalpojuma un piegāžu sniegšanā saskaņā ar tehniskajā specifikācijā noteiktajām prasībām (Pielikums Nr.1) un saskaņā ar normatīvajos aktos noteikto, ir tiesības pārdot dabīgo ūdeni un iznomāt dzesēšanas un sildīšanas iekārtas.

**6. Iesniedzamie dokumenti**

Pretendentam jāiesniedz šādi atlases dokumenti:

6.1. Pretendenta pieteikums dalībai iepirkumā un finanšu piedāvājums (Pieteikuma un finanšu piedāvājuma forma – Pielikums Nr.2). Pieteikumā norāda Pretendenta nosaukumu un rekvizītus (juridisko adresi, reģistrācijas numuru, kontaktinformāciju, bankas rekvizītus), kā arī apliecina, ka Pretendents:

6.1.1. piesakās piedalīties iepirkumā „Dabīgā ūdens piegāde un ūdens lietošanas iekārtu noma”;

6.1.2. ir iepazinies ar iepirkuma instrukciju pretendentiem, Tehnisko specifikāciju un apņemas ievērot to prasības;

6.1.3. atzīst sava piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz iepirkuma līguma noslēgšanai;

6.1.4. apņemas, ja tiek atzīts par uzvarētāju, slēgt iepirkuma līgumu;

6.1.5. sniedzis patiesas ziņas.

6.2. Ārvalstīs reģistrētam Pretendentam – kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.

6.3. Sertifikāta kopija, kas apliecina dabīgā ūdens atbilstību Ministru kabineta 2015.gada 15.decembra noteikumiem Nr.736 „Noteikumi par dabīgo minerālūdeni un avota ūdeni”.

6.4. Latvijas Republikas Pārtikas un Veterinārā dienesta izdota pārtikas uzņēmuma atzīšanas apliecība avota ūdens ņemšanas vietai, ražotnei, noliktavai.

6.5. Polimēru pudeļu un aizbāžņu migrācijas testa rezultāti atbilstoši Ministru kabineta 2011.gada 19.oktobra noteikumiem Nr.808 „Noteikumi par materiāliem un izstrādājumiem, kas paredzēti saskarei ar pārtiku”.

6.6. Dokuments, kas apliecina ūdens dzesēšanas un sildīšanas iekārtu atbilstību Ministru kabineta 2016.gada 12.aprīļa noteikumiem Nr.209 „Iekārtu elektrodrošības noteikumi”.

6.7. Informācija par Pretendenta pieredzi iepirkuma priekšmetā noteiktā darba veikšanā pēdējā 1 gada laikā (Pieredzes apraksta forma – Pielikums Nr.3).

6.8. Pretendenta tehniskais piedāvājums jāsagatavo un jāiesniedz atbilstoši instrukcijas pretendentiem un Tehniskajā specifikācijā (Pielikums Nr.1) norādītajām prasībām.

6.9. Ūdens dzesēšanas un sildīšanas iekārtu lietošanas noteikumi;

**7. Piedāvājuma noformēšana**

7.1. Piedāvājumam pilnībā jāatbilst Tehniskajā specifikācijā (Pielikums Nr.1) izvirzītajām prasībām. Piedāvājums jāsagatavo saskaņā ar pievienoto Pieteikuma un finanšu piedāvājuma formu (Pielikums Nr.2) un Pieredzes apraksta formu (Pielikums Nr.3).

7.2. Piedāvājumu, kā arī pielikumus paraksta Pretendenta pārstāvības tiesīgā persona vai tā pilnvarota persona. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

7.3. Piedāvājums sastāv no piedāvājuma un tam pievienotiem 6.punktā noteiktajiem dokumentiem.

7.4. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

7.5. Piedāvājumu jāiesniedz elektroniskā formā, parakstītu ar drošu elektronisko parakstu, kas satur laika zīmogu.

7.6. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

7.7. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas pretendentiem 4.4.punktā minētā termiņa beigām.

**8. Piedāvājuma līgumcena un samaksa**

8.1. Finanšu piedāvājumam jābūt izteiktam *euro*, ietverot visus spēkā esošajos normatīvajos aktos paredzētos nodokļus, nodevas, izņemot pievienotās vērtības nodokli (PVN), vienlaikus atsevišķi norādot piedāvājuma cenu bez PVN, kā arī piedāvājuma cenu ar PVN.

8.2. Samaksa par pakalpojumu tiks veikta – 10 (desmit) darba dienu laikā pēc rēķina par iepriekšējo mēnesi saņemšanas.

**9. Informācijas sniegšana**

Visi jautājumi par iepirkumu līdz piedāvājumu iesniegšanas termiņa beigām adresējami Iepirkuma komisijai uz e-pastu: info@possessor.gov.lv.

**10. Piedāvājumu vērtēšana un izvēles kritērijs**

10.1. Vērtēšana notiek secīgi šādos posmos:

10.1.1. Pretendenta piedāvājuma noformējuma atbilstības Instrukcijas pretendentiem prasībām pārbaude; Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Iepirkuma komisija var pieņemt lēmumu par piedāvājuma tālāku nevērtēšanu;

10.1.1.2. Pretendentu un piedāvājumu atbilstības atlases prasībām pārbaude;

10.1.1.3. tehnisko piedāvājumu atbilstības pārbaude;

10.1.1.4. finanšu piedāvājumu pārbaude;

10.1.1.5. piedāvājuma (par preču piegādi un pakalpojumu sniegšanu vienā mēnesī) ar viszemāko cenu izvēle.

10.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.3. Komisija izslēdz Pretendentu no tālākās dalības iepirkuma procedūrā jebkurā no vērtēšanas posmiem gadījumos, ja Pretendents:

10.3.1. neatbilst šajā Instrukcijā pretendentiem norādītajiem atlases kritērijiem (Instrukcijas pretendentiem 5.punkts);

10.3.2. norādījis nepatiesas ziņas;

10.3.3. nav sniedzis ziņas par atbilstību minētajiem kritērijiem (nav iesniedzis visus 6.punktā norādītos dokumentus vai prasīto informāciju);

10.3.4. nav norādījis visas izmaksas;

10.3.5. piedāvājums neatbilst normatīvajos aktos un Instrukcijā pretendentiem norādītajām prasībām;

10.3.6. Pretendenta piedāvājums ir ar nepamatoti zemu cenu.

10.4. Piedāvājuma izvēles kritērijs:

10.4.1. Iepirkuma komisija no instrukcijas pretendentiem un Tehniskās specifikācijas prasībām atbilstošajiem piedāvājumiem izvēlēsies vienu saimnieciski izdevīgāko piedāvājumu, kur izvēles kritērijs ir zemākā paredzamā kopējā līgumcena par preču piegādi un pakalpojumu sniegšanu vienā mēnesī;

10.4.2. gadījumā, ja vairāki Pretendenti būs iesnieguši piedāvājumus ar vienādu cenu, kura atzīstama par zemāko, Iepirkuma komisija līguma slēgšanas tiesības piešķirs tam Pretendentam, kurš piedāvājumu būs iesniedzis pirmais.

10.5. Ja izraudzītais Pretendents atsakās slēgt iepirkuma līgumu, Iepirkuma komisija ir tiesīga izvēlēties nākamo piedāvājumu ar viszemāko cenu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

**11. Lēmums par iepirkuma procedūras izbeigšanu vai pārtraukšanu**

Iepirkuma komisija var pieņemt lēmumu par iepirkuma procedūras izbeigšanu bez rezultātiem vai pārtraukšanu, ja tam ir objektīvs pamatojums.

**12. Iepirkumu komisijas un Pretendentu tiesības**

12.1. Iepirkuma komisijai ir tiesības:

12.1.1. pieprasīt, lai Pretendents izskaidro piedāvājumā ietverto informāciju un dokumentus;

12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

12.1.4. labot aritmētiskās kļūdas Pretendenta finanšu piedāvājumā, informējot par to Pretendentu.

12.2. Pretendentam ir tiesības:

12.2.1. pieprasīt Iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana un līgumiskie nosacījumi**

Pasūtītājs slēgs iepirkuma līgumu (Pielikums Nr.4) ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma tehniskās specifikācijas noteikumiem.

Instrukcijai pretendentiem ir šādi pielikumi:

1.pielikums – Tehniskā specifikācija;

2.pielikums – Pieteikuma un finanšu piedāvājuma forma dalībai iepirkuma procedūrā;

3.pielikums – Apliecinājums par pieredzi;

4.pielikums – Līguma projekts.

**1.pielikums**

**Nr.POSSESSOR/2021/83**

**TEHNISKĀ SPECIFIKĀCIJA**

**“Dabīgā ūdens piegāde un ūdens lietošanas iekārtu noma”**

**Iepirkuma identifikācijas Nr.POSSESSOR/2021/\_\_**

1. **Informācija par iepirkuma priekšmetu:**

Dabīgā ūdens piegāde un ūdens lietošanas iekārtu noma saskaņā ar Tehnisko specifikāciju (1.pielikums).Iepirkuma priekšmets sastāv no 4 daļām:

1.daļa: Ūdens lietošanas iekārtu (istabas temperatūra, dzesēšana un sildīšana) noma

2.daļa: dabīgā ūdens (minerālūdens vai avota ūdens) piegāde

3.daļa: dabīgā ūdens (gāzēta un negāzēta minerālūdens vai avota ūdens) 0,5 litra polimēra pudelēs piegāde

4.daļa: dabīgā ūdens (gāzēta un negāzēta minerālūdens vai avota ūdens) 0.25 litra stikla pudelēs piegāde

|  |  |  |  |  |
| --- | --- | --- | --- | --- |
| **Nr.** | **Preces nosaukums, tās raksturojums** | **Tehniskie parametri** | **Apjoms** | **Piezīmes** |
| 1. | Ūdens lietošanas iekārtu (istabas temperatūra, dzesēšana un sildīšana) noma | Iekārtai jādod iespēja lietot ūdeni, kas atbilst istabas temperatūrai, karstā (+95 °C) veidā un atdzesētā (+10 °C) veidā. | 8 iekārtas | Ūdens lietošanas iekārtai jāatbilst Ministru kabineta 2016.gada 12.aprīļa noteikumiem Nr.209 „Iekārtu elektrodrošības noteikumi” prasībām. |
| 2. | Dabīgais ūdens(minerālūdens vai avota ūdens) | Dabīgais ūdens jāpiegādā polimēra pudelēs | 10 000 litri gadā |  Piegādātajam ūdenim jāatbilst Ministru kabineta 2015.gada 15.decembra noteikumiem Nr.736 „Noteikumi par dabīgo minerālūdeni un avota ūdeni”.Polimēru pudeļu un aizbāžņu migrācijas testa rezultāti atbilstoši Ministru kabineta 2011.gada 19.oktobra noteikumiem Nr.808 „Noteikumi par materiāliem un izstrādājumiem, kas paredzēti saskarei ar pārtiku”. |
| 3. | Dabīgais ūdens (gāzēta un negāzēta minerālūdens vai avota ūdens) 0,5 litra pudelēs | Dabīgais ūdens gāzēts un bez gāzes 0,5 litra polimēra pudelēs | 1800 pudeles gadā | Skat. 2.punktā noteikto. |
| 4. | Dabīgais ūdens (gāzēta un negāzēta minerālūdens vai avota ūdens) 0,25 litra pudelēs  | Dabīgais ūdens gāzēts un bez gāzes 0,25 litra stikla pudelēs | 240 pudeles gadā | Skat. 2.punktā noteikto. |

1. **Prasības pakalpojuma sniegšanai un piegāžu veikšanai:**
	1. Dabīgā ūdens piegādes veicamas pa daļām pēc pasūtītāja vajadzībām 24 (divdesmit četru) stundu laikā pēc pasūtītāja pieteikuma. Pasūtot dabīgo ūdeni, pasūtītājs norāda arī vienas piegādes vēlamo apjomu.
	2. Dabīgais ūdens jāpiegādā K.Valdemāra ielā 31, Rīgā, Pasūtītāja norādītajā ūdens lietošanas iekārtas atrašanās vietā.
	3. Pasūtītājs saglabā tiesības pasūtīt mazāku kopējo dabīgā ūdens apjomu.

**2.pielikums**

**Nr.POSSESSOR/2021/83**

**PIETEIKUMA UN FINANŠU PIEDĀVĀJUMA FORMA**

**“Dabīgā ūdens piegāde un ūdens lietošanas iekārtu noma”**

**Iepirkuma identifikācijas Nr.POSSESSOR/2021/83**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis** |  |
| **E-pasta adrese** |  |

**3. PIEDĀVĀJUMS**

Piedāvājam piegādāt **dabīgo ūdeni un ūdens lietošanas iekārtas** saskaņā ar spēkā esošajiem tiesību aktiem un šī iepirkuma nosacījumiem.

3.1. Mūsu finanšu piedāvājums ir:

1.daļa

|  |  |  |
| --- | --- | --- |
| **Preces nosaukums** | **Cena par vienas iekārtas nomu mēnesī (EUR bez PVN)** | **Cena par vienas iekārtas nomu mēnesī (EUR ar PVN)** |
| **Ūdens lietošanas iekārtu (istabas temperatūra, dzesēšana un sildīšana) noma** |  |  |

2.daļa

|  |  |  |
| --- | --- | --- |
| **Preces nosaukums** | **Cena par vienu litru****(EUR bez PVN)** | **Cena par vienu litru** **(EUR ar PVN)** |
| **Dabīgais ūdens** |  |  |

3.daļa

|  |  |  |
| --- | --- | --- |
| **Preces nosaukums** | **Cena par vienu pudeli****(EUR bez PVN)** | **Cena par vienu pudeli****(EUR ar PVN)** |
| **Dabīgais ūdens 0,5 litra pudelēs** |  |  |

4.daļa

|  |  |  |
| --- | --- | --- |
| **Preces nosaukums** | **Cena par vienu pudeli****(EUR bez PVN)** | **Cena par vienu pudeli****(EUR ar PVN)** |
| **Dabīgais ūdens 0,25 litra stikla pudelēs** |  |  |

* 1. Mūsu finanšu piedāvājums paredzamajam dabīgā ūdens daudzumam mēnesī:

|  |  |  |  |
| --- | --- | --- | --- |
| **N.p.k.** | **Prece vai pakalpojums** | **Daudzums** | **Cena** **(EUR bez PVN)** |
| 1. | Ūdens lietošanas iekārtu (istabas temperatūra, dzesēšana un sildīšana) noma | 8 iekārtas |  |
| 2. | Dabīgais ūdens | 800 litri |  |
| 3. | Dabīgais ūdens 0,5 litra pudelēs | 150 pudeles |  |
| 4. | Dabīgais ūdens 0,25 litra stikla pudelēs | 20 pudeles |  |
|  | KOPĀ: |  |

* 1. Piedāvājumā ir iekļautas visas izmaksas, kas saistītas ar pakalpojuma sniegšanu.
	2. Šis piedāvājums ir derīgs līdz līguma noslēgšanai.
	3. Ja iesniegtais piedāvājums tiks pieņemts, apņemamies nodrošināt Tehniskajā specifikācijā noteikto prasību ievērošanu un izpildi.
	4. Apliecinām, ka:

3.5.1. nav tādu apstākļu, kuri liegtu piedalīties iepirkuma procedūrā un ievērot visas iepirkuma prasības;

3.5.2. nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;

3.5.3. piedāvājums ir spēkā līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz iepirkuma līguma noslēgšanai;

3.5.4. visas iesniegtās ziņas ir patiesas.

**4. Informējam, ka iepirkuma līgumu parakstīsim elektroniskā formā/papīra formā *(nevajadzīgo svītrot)*.**

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3.pielikums**

**Nr.POSSESSOR/2021/83**

**PRETENDENTA PIEREDZES APRAKSTA FORMA**

**“Dabīgā ūdens piegāde un ūdens lietošanas iekārtu noma”**

**Iepirkuma identifikācijas Nr.POSSESSOR/2021/83**

Pretendents (*nosaukums*) apliecina pieredzi Tehniskā specifikācijā noradīto pakalpojumu un piegāžu veikšanā par tā iepriekšējā gadā sniegtajiem pakalpojumiem pirms piedāvājumu atvēršanas dienas.

|  |  |  |  |  |
| --- | --- | --- | --- | --- |
| **N.p.k.** | **Klients** | **Sniegtais pakalpojums, izpildes termiņš, apjoms** | **Pakalpojuma sniegšanas laiks** | **Klienta kontaktpersona** |
|  |  |  |  |  |
|  |  |  |  |  |
|  |  |  |  |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**4.pielikums**

**Nr.POSSESSOR/2021/83**

**IEPIRKUMA LĪGUMS Nr.POSSESSOR/2021/83 (PROJEKTS)**

**par dabīgā ūdens piegādi un ūdens lietošanas iekārtu nomu**

Rīgā, Pušu pievienotais pēdējā laika zīmoga pievienošanas datums

**SIA “Publisko aktīvu pārvaldītājs Possessor”**, reģistrācijas Nr.40003192154 (turpmāk – Pasūtītājs), kuru saskaņā ar 2020.gada 12.novembra valdes lēmumu Nr.134/1139 pārstāv valdes locekle Dace Gaile, no vienas puses,

un

**­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Piegādātājs), kuru saskaņā ar statūtiem pārstāv ­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

(turpmāk kopā - Puses, katra atsevišķi – Puse), ievērojot aptaujas „Dabīgā ūdens piegāde un ūdens lietošanas iekārtu noma” (Nr.POSSESSOR/2021/83) instrukciju, rezultātu un Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta, pērk un apmaksā, un Piegādātājs pārdod un piegādā dabīgu ūdeni (minerālūdeni vai avota ūdeni) \_\_\_\_\_\_\_\_\_\_ (turpmāk - ūdens). Piegādātājs piegādi veic saskaņā ar Pasūtītāja pasūtījumu, spēkā esošajiem normatīvajiem aktiem, Piegādātāja iesniegto finanšu piedāvājumu (1.pielikums) un Tehnisko specifikāciju (2.pielikums). Līguma pielikumi ir Līguma neatņemamas sastāvdaļas.
	2. Pasūtītājs pieņem lietošanā Piegādātāja pudeles, un Piegādātājs piegādā un uzstāda 8 (astoņas) ūdens lietošanas iekārtas \_\_\_\_\_\_\_\_\_ (turpmāk – iekārtas) Pasūtītāja adresē – K.Valdemāra ielā 31, Rīgā.
	3. Pakalpojuma sniegšanu un ūdens piegādi Piegādātājs uzsāk no **2022.gada 1.janvāra** un veic 4 (četrus) gadus vai līdz Līguma summas **EUR 9999.99** (deviņi tūkstoši deviņi simti deviņdesmit deviņi *euro* un 99 centi), neieskaitot pievienotās vērtības nodokli, sasniegšanai atkarībā no tā, kurš no nosacījumiem iestājas pirmais.
	4. Pasūtītājs pats ir atbildīgs par šajā Līgumā noteiktā termiņa vai summas limita ievērošanu, tādejādi par visu ūdeni, kas tiks piegādāts saskaņā ar Pasūtītāja kārtējo pasūtījumu, tiks piestādīts rēķins saskaņā ar Līgumā fiksētajām cenām. Šajā punktā noteikto ierobežojumu neievērošana tīši vai aiz neuzmanības, neatbrīvo Pasūtītāju no pienākuma veikt piegādāto preču apmaksu pilnā apmērā.
2. **Piegādātā ūdens un sniegto pakalpojumu pieņemšanas-nodošanas kārtība**
	1. Iekārtu piegāde un uzstādīšana notiek nekavējoties pēc Līguma parakstīšanas.
	2. Pudeļu pieņemšana un nodošana notiek 24 (divdesmit četru) stundu laikā pēc Pasūtītāja atbildīgās personas pieprasījuma.
	3. Ūdens tiek piegādāts saskaņā ar pasūtījumu un preču pavadzīmi, ko parakstot Pasūtītājs pieņem ūdeni pēc pudeļu vienību skaita. Iztrūkuma gadījumā pretenzijas tiek iesniegtas nekavējoties.
	4. Pretenzijas par ūdens kvalitāti tiek iesniegtas 2 (divu) darbdienu laikā pēc fakta konstatēšanas, saglabājot pretenziju objektu. Pretenzijas tiek risinātas Latvijas Republikas normatīvajos aktos noteiktajā kārtībā.
3. **Pasūtītāja tiesības un pienākumi**

3.1. Pasūtītājs apņemas:

* + 1. pasūtīt ūdeni, izmantojot šādas Piegādātāja kontaktiespējas - tālr.\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_\_;
		2. lietot iekārtas Pasūtītāja adresē K.Valdemāra ielā 31, Rīgā un nenodot tos lietošanā trešajām personām. Pasūtītājam nav tiesību pašam vai, pieaicinot trešās personas, veikt iekārtu remontu vai profilaksi;
		3. izmantot lietošanā nodotās pudeles un iznomātās iekārtas vienīgi Piegādātāja piegādātā ūdens lietošanai;
		4. izbeidzoties Līguma termiņam vai pārtraucot Līgumu pirms termiņa, Pasūtītājs apņemas pēc Piegādātāja pirmā pieprasījuma nodot atpakaļ lietošanā nodotās pudeles un iekārtas. Pudeļu un iekārtu nogādāšanu no uzstādīšanas vietas pie Piegādātāja veic Piegādātājs uz sava rēķina.
	1. Pasūtītājs uzņemas pilnu materiālo atbildību par pudeļu un iekārtu pamatvērtību:
		1. Iekārtas pamatvērtība ir EUR \_\_\_\_\_\_, ieskaitot pievienotās vērtības nodokli;
		2. \_\_\_\_\_ l ūdens pudeles pamatvērtība ir EUR \_\_\_\_\_\_\_\_\_, ieskaitot pievienotās vērtības nodokli.
	2. Gadījumā, ja Piegādātāja piegādātais ūdens un/vai pudeles un/vai marķējums neatbilst 4.1.2.apakšpunktā noteiktajām prasībām, Pasūtītājam ir tiesības atteikties no pasūtīto preču pieņemšanas.
1. **Piegādātāja tiesības un pienākumi**
	1. Piegādātājs apņemas:
		1. piegādāt ūdeni darbdienās 24 (divdesmit četru) stundu laikā pēc pasūtījuma pieteikuma saņemšanas;
		2. nodrošināt piegādātā ūdens kvalitāti, pudeles un marķējumu atbilstoši Latvijas Republikā spēkā esošo normatīvo aktu prasībām – Ministru kabineta 2015.gada 15.decembra noteikumu Nr.736 „Noteikumi par dabīgo minerālūdeni un avota ūdeni” un 2016.gada 12.aprīļa noteikumu Nr.209 „Iekārtu elektrodrošības noteikumi” prasībām, kas ir apstiprinātas ar atbilstošiem kvalitātes sertifikātiem;
		3. vienu reizi gadā veikt bezmaksas iekārtu profilaktisko apkopi. Piegādātājs apņemas novērst katru bojājumu, kas radies, lietojot iekārtas saskaņā ar to lietošanas noteikumiem (3.pielikums) Līguma termiņa laikā. Ja iekārtas bojājums radies Pasūtītāja vainas dēļ, Piegādātājs apņemas šo bojājumu novērst vai nomainīt iekārtu divu dienu laikā no paziņojuma par bojājumu saņemšanas brīža, bet Pasūtītājs apņemas apmaksāt piestādīto rēķinu par remonta darbu veikšanu 10 (desmit) darbdienu laikā no attiecīgā rēķina saņemšanas brīža.
	2. Piegādātājs nav atbildīgs par Pasūtītāja nodarītajiem zaudējumiem trešajām personām, kas radušies, neievērojot ūdens iekārtu lietošanas noteikumus (3.pielikums).
2. **Pušu atbildība**
	1. Gadījumā, ja Pasūtītājs nokavē kāda maksājuma termiņu, tas maksā līgumsodu 0.01% (nulle komats nulle vienu procentu) par katru nokavēto dienu no nokavētā attiecīgā maksājuma summas, bet ne vairāk kā 10% (desmit procentus) no attiecīgā maksājuma summas.
	2. Gadījumā, ja Piegādātājs nokavē 3.1.punktā noteikto pasūtījuma piegādes termiņu, tas maksā līgumsodu 0.01% (nulle komats nulle vienu procentu) par katru nokavēto dienu, bet ne vairāk kā 10% (desmit procentus) no attiecīgā pasūtījuma summas.
	3. Puses apņemas rakstiski informēt viena otru par Līguma rekvizītu vai piegādes adreses maiņu, kā arī ziņot par katru iekārtas vai pudeļu bojājumu un citiem ar Līguma izpildi saistītiem jautājumiem.
	4. Puses vienojas, ka Piegādātājam nav jāpārliecinās par personu identitāti un pilnvarojumu, kas ūdens piegādes brīdī atradīsies Pasūtītāja telpās un uzdosies par Pasūtītāja darbiniekiem/pārstāvjiem ar tiesībām parakstīt pieņemšanas – nodošanas aktus un preču pavadzīmes.
3. **Nepārvaramā vara**

Puse, kura nevar pilnīgi vai daļēji izpildīt savas saistības nepārvaramas varas dēļ, 5 (piecu) darbdienu laikā rakstveidā informē otro pusi par minēto apstākļu rašanos. Puses, savstarpēji vienojoties, pieņem lēmumu par turpmāko rīcību.

1. **Norēķinu kārtība**
	1. Gadījumā, ja Pasūtītājs nozaudē vai tehniski bojā kādu pudeli vai iekārtu, Pasūtītājs atlīdzina pudeles vai iekārtas pamatvērtību.
	2. Pasūtītājs norēķinus par iepriekšējo mēnesi par ūdens piegādi veic vienu reizi mēnesī ar pārskaitījumu 10 (desmit) darbdienu laikā pēc Piegādātāja izrakstīto atskaišu par attiecīgo norēķinu periodu saņemšanas.
2. **Citi nosacījumi**
	1. Ar Pušu rakstisku vienošanos Līgumu var grozīt, papildināt vai izbeigt pirms termiņa.
	2. Puses savstarpēji vienojoties ir tiesīgas veikt grozījumus Līgumā, ja tiek veikti tehniski Līguma grozījumi, ar kuriem tiek precizēti Līguma nosacījumi, ja to interpretācija ir radījusi vai var radīt neviennozīmīgu Līguma nosacījumu iztulkošanu;
	3. Pasūtītājs var vienpusēji izbeigt Līgumu, pirms Līguma termiņa beigām, rakstiski brīdinot Piegādātāju par to 30 (trīsdesmit) kalendārās dienas iepriekš.
	4. Citos gadījumos, kas nav paredzēti Līgumā, Puses vadās no spēkā esošajiem normatīvajiem aktiem.
	5. Visus strīdus, kas rodas starp Pusēm šī Līguma izpildes laikā, Puses risina sarunu ceļā, rakstveidā piesakot pretenzijas un prasījumus, bet, ja nav iespējams vienošanos panākt – jebkurš strīds, nesaskaņa vai prasība, kas izriet no noslēgtā Līguma tiks izšķirts vispārējās jurisdikcijas tiesā.
	6. Pasūtītāja kontaktpersona - Administratīvā departamenta vadītāja Ingrīda Purmale, tālr.67021319, e-pasts: Ingrida.Purmale@possessor.gov.lv.
	7. Piegādātāja kontaktpersona - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. Līgums sagatavots un parakstīts ar drošu elektronisko parakstu un satur laika zīmogu.
	9. Līgums stājās spēkā ar tā parakstīšanas dienu un ir spēkā līdz saistību pilnīgai izpildei.

**9. Pušu rekvizīti**

|  |  |
| --- | --- |
| **Pasūtītājs:**  | **Piegādātājs:** |
| **SIA „Publisko aktīvu pārvaldītājs Possessor”**K.Valdemāra iela 31, Rīga, LV – 1887Reģ.Nr.40003192154Konts: Nr.LV17HABA0551032309150Banka: AS „Swedbank” |   |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.GaileValdes locekle | \_\_\_\_\_\_\_\_\_\_\_\_\_\_\_\_\_\_\_\_\_\_\_  |

Līgums parakstīts ar drošu elektronisko parakstu un satur laika zīmogu.